b'\n_START_ARTICLE_\nFestival slovenskega filma 2018\n_START_PARAGRAPH_\n21. Festival slovenskega filma je potekal od 10. do 15. septembra 2018 v Portoro\xc5\xbeu (in Ljubljani). Direktorica festivala je bila Jelka Stergel._NEWLINE_Otvoritveni film je bil Ne bom ve\xc4\x8d luzerka Ur\xc5\xa1e Menart, ki je postal prvi film \xc5\xbeenske avtorice, nagrajen z "glavno" nagrado festivala \xe2\x80\x93 vesno za najbolj\xc5\xa1i celove\xc4\x8derni film._NEWLINE_21. izvedba festivala je prinesla dve novi prizori\xc5\xa1\xc4\x8di: razstavi\xc5\xa1\xc4\x8de Monfort v Portoro\xc5\xbeu in Kino Komuna v Ljubljani. Tekmovalni program je potekal v Avditoriju Portoro\xc5\xbe (Glavna dvorana), projekcije preglednega programa, mednarodnih koprodukcij in sekcije Posve\xc4\x8deno pa so potekale v Monfortu (Kamnita dvorana). V Monfortu je potekal tudi ve\xc4\x8derni spremljevalni kulturno-glasbeni program (Lesena dvorana). Izbrane projekcije filmov preglednega in tekmovalnega programa (10 dokumentarnih filmov) so bile tudi v ljubljanskem Kinu Komuna, kjer so bili 16. in 17. septembra predvajani tudi zmagovalni filmi.\n_START_SECTION_\n\xc5\xa0tevilke\n_START_PARAGRAPH_\nNa 21. FSF je bilo prijavljenih 154 filmov, izmed katerih se jih je 111 uvrstilo na festival. V uradni tekmovalni program se je uvrstilo 52 filmov: 16 celove\xc4\x8dernih, 6 srednjemetra\xc5\xbenih, 17 kratkih in 10 \xc5\xa1tudijskih filmov ter 3 manj\xc5\xa1inske koprodukcije; v pregledni program pa 37: 4 celove\xc4\x8dernih, 8 srednjemetra\xc5\xbenih, 13 kratkih in 9 \xc5\xa1tudijskih filmov ter 3 manj\xc5\xa1inske koprodukcije. Poleg tega je bilo prikazanih \xc5\xa1e 11 filmskih stvaritev osnovno- in srednje\xc5\xa1olcev (spremljevalni programski sklop Podmladek), 8 kratkih otro\xc5\xa1kih animiranih filmov (sklop za najmlaj\xc5\xa1e) in 3 celove\xc4\x8derni filmi Badjurovega nagrajenca Tuga \xc5\xa0tiglica (Posve\xc4\x8deno)._NEWLINE_Obiskovalcev v kinodvoranah je bilo 7.188.'